
ДО
ОБЩИНСКИ СЪВЕТ
БУРГАС


Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС


ОТНОСНО: Прекратяване на съсобственост между Община Бургас и физическо лице в недвижим имот, представляващ УПИ IV-75 в кв. 8 по плана на в.з. Росенец, землище кв. Крайморие, гр. Бургас, съответен на ПИ с идентификатор 07079.832.75 по одобрените КККР на гр. Бургас, чрез продажба на общинската идеална част от имота

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх.№ 94-01-32068/03.09.2021 г., подадено от Д. С. С., в качеството му на пълномощник на С. Д. С. и К. Г. Д., в качеството и на пълномощник на Г. Д. С., за прекратяване на съсобственост в недвижим имот, представляващ УПИ IV-75 в кв.8 по плана на в.з. Росенец, землище кв. Крайморие, гр. Бургас, чрез изкупуване на общинската идеална част от него.
Съгласно Нотариален акт за собственост на недвижим имот, вписан в Служба по вписванията под №112, том 40, дело №7628, вх. Рег. №12812/31.08.2021 г., С. Д. С. и Г. Д. С. са собственици на 500/1127 кв. метра ид. части от ПИ с идентификатор 07079.832.75 по КККР на гр. Бургас, целият с площ 1127 кв. метра.
Видно от комбинирана скица-извадка от ПУП-ПРЗ с изх.№610/11.12.2020 г., издадена от дирекция „Устройство на територията“ при Община Бургас, цитираният поземлен имот съответства на УПИ IV-75 в кв. 8 по действащия ПУП-ПРЗ на в.з. Росенец, землище кв. Крайморие, гр. Бургас, одобрен със Заповед № 136/21.02.1991 г. на Kметa на Община Бургас, целият с площ 1120 кв.м, с отреждане „за вилно строителство“.
Разликата до пълната площ на УПИ IV-75 в кв. 8 по плана на в.з. Росенец, землище кв. Крайморие, гр. Бургас, в размер на 620/1120 кв.м ид.ч. от имота, е собственост на Община Бургас, съгласно Акт за частна общинска собственост №9503/24.02.2021г., вписан в Служба по вписванията-Бургас с №4, том 13, Дв. Вх.№4009/31.03.2021 г.
Цитираното заявление е разгледано в комисия, назначена с моя Заповед №1325/25.05.2021 г. Същата е взела решение, обективирано в протокол от 01.10.2021 г., със становище, че общинската идеална част не отговаря на изискванията на чл.19 от ЗУТ за обособяване на самостоятелен урегулиран поземлен имот и са налице условията за прекратяване на съществуващата съсобственост между Община Бургас, С. Д. С. и Г. Д. С. в УПИ IV-75 в кв. 8  по плана на в.з. Росенец, землище кв. Крайморие, гр. Бургас, одобрен със Заповед № 136/21.02.1991 г. на Председателя на ИК на ОНС–гр. Бургас, целият с площ 1120 кв.м, съответен на ПИ с идентификатор 07079.832.75 и с площ 1127 кв.м по КККР на гр. Бургас, одобрени със Заповед № 18-9-30.01.2009 г. на Началника на СГКК–гр. Бургас, последно изменени със Заповед №18-4748-04.06.2020 г. на Началник на СГКК-Бургас, чрез продажба на общинската идеална част в размер на 620/1120 кв.м ид.ч. от имота по реда на чл.36, ал.1, т.2 от Закона за общинската собственост.
Възложено е изготвяне на пазарна оценка от правоспособен независим оценител на недвижими имоти, вписан в регистъра към КНОБ, съгласно изискванията на чл.41, ал.2, във връзка с чл.22, ал.3 от ЗОС, за 620/1120 кв.м ид.ч. от посочения имот, определена в размер на 23 000 (двадесет и три хиляди) лева, без ДДС.
Данъчната оценка за общинските 620/1120 кв.м ид.ч. от УПИ IV-75 в кв.8 по плана на в.з. Росенец, землище кв. Крайморие, гр. Бургас, целият с площ 1120 кв.м, съответен на ПИ с идентификатор 07079.832.75 по одобрените КККР на гр. Бургас, е в размер на 12621,98 лева.
Имотът не е включен в Годишната програма за управление и разпореждане с общинската собственост на Община Бургас за 2021г., приета от Общински съвет–Бургас на заседанието проведено на 23.02.2021 г. и 24.02.2021 г. (Протокол №20) по реда на чл. 8, ал. 9 от ЗОС, поради което същата е необходимо да бъде допълнена в Раздел ІІ, т. 3 „ Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с цитирания имот.
С оглед на гореизложеното и в изпълнение на правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет–Бургас, като взех предвид решение от 01.10.2021 г. на комисията, назначена с моя Заповед №1325/25.05.2021 г., което възприемам изцяло, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36 от Закона за собствеността, чл.36, ал.1, т.2 от Закона за общинската собственост и чл.41, ал.1, т.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следните
РЕШЕНИЯ:

1. Допълва Програмата за управление и разпореждане с общинската собственост на Община Бургас за 2021 г., приета с Решение по т. 11 от дневния ред на проведеното на 23.02.2021г. и 24.02.2021 г. заседание на Общински съвет – Бургас (Протокол №20), в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общинската идеална част“ с недвижим имот, представляващ 620/1120 кв.м ид. ч. от УПИ IV-75 в кв. 8, целият с площ 1120 кв.м, по плана на в.з. Росенец, землище кв. Крайморие, гр. Бургас, отреден „за вилно строителство“, отразен в КК на гр. Бургас, като ПИ с идентификатор 07079.832.75 и площ 1127 кв.м, актуван с Акт за частна общинска собственост №9503/24.02.2021 г., вписан в Служба по вписванията–Бургас с №4, том 13, Вх.рег.№ 4009 от 31.03.2021 г.
2. Да се прекрати съсобствеността между Община Бургас, С. Д. С. и с постоянен адрес: гр. София, и Г. Д. С. и с постоянен адрес: гр. София, чрез продажба на общинските 620/1120 (шестстотин и двадесет от хиляда сто и двадесет) кв.м ид.ч. от УПИ IV-75 (четири римско, отреден за имот с планоснимачен номер седемдесет и пет) в кв. 8 (осем) по действащия ПУП-ПРЗ на в.з. Росенец, землище кв. Крайморие, гр. Бургас, одобрен със Заповед № 136/21.02.1991 г. на Председателя на ИК на ОНС–гр. Бургас, целият с площ 1120 (хиляда сто и двадесет) кв.м, с отреждане „за вилно строителство“, при граници: север – УПИ III-65, изток –улица, юг –УПИ V-76, запад – край на регулация, съответен на ПИ с идентификатор 07079.832.75 (нула седем нула седем девет точка осем три две точка седем пет) и с площ 1127 (хиляда сто двадесет и седем) кв.м по КККР на гр. Бургас, одобрени със Заповед №18-9-30.01.2009 г. на Началника на СГКК–гр. Бургас, последно изменени: 21.04.2021 г., при съседи: 07079.832.325, 07079.832.175, 07079.832.65, 07079.11.603, за сумата от 23 000 (двадесет и три хиляди) лева, без ДДС.

[bookmark: _GoBack]Приложение: Заявление с вх.№ 94-01-32068/03.09.2021 г. в Община Бургас, подадено от С. Д. С. и Г. Д. С.; Акт за частна общинска собственост №9503/24.02.2021 г.; Нотариален акт за собственост върху недвижим имот, вписан в Служба по вписванията–Бургас с №112, том 40, дело № 7628, Вх.рег.№ 12812 от 31.08.2021 г.; Скица, издадена от СГКК–гр. Бургас, за ПИ с идентификатор 07079.832.75 по КККР на гр. Бургас; Комбинирана скица-извадка от ПУП-ПРЗ с изх.№610/11.12.2020 г., издадена от дирекция „Устройство на територията“ при Община Бургас, за УПИ IV-75 в кв. 8 по действащия ПУП-ПРЗ на в.з. Росенец, землище кв. Крайморие, гр. Бургас; Протокол от 01.10.2021 г. на комисия, назначена със Заповед №1325/25.05.2021 г. на Кмета на Община Бургас; Експертна оценка за определяне на пазарната стойност на имота, изготвена от правоспособен независим оценител на недвижими имоти, вписан в регистъра към КНОБ; Удостоверение за данъчна оценка, издадено от дирекция „Местни приходи от данъци, такси и реклама“ при Община Бургас.



ДИМИТЪР НИКОЛОВ
Кмет на Община Бургас

Съгласували:
ЗЛАТИНА ГЕОРГИЕВА
Директор на дирекция ПНО

ЖИВКО ДИМИТРОВ
Директор на дирекция УОС

КАТЕРИНА СИДЕРОВА-ГРУДОВА
Главен юрисконсулт УОС

Изготвил:
Ивелина Маринска
Старши експерт УОС

